# Maitane Azurmendi

Maitane Azurmendi Barrio (Mungia, Bizkaia, 1978ko ekainaren 23a) margolaria da.
Bizkaiko Ongi Etorri Errefuxiatuak taldeko kide da, baita Gernikako Lobak ekimeneko partaide ere.
Picassoren Gernika kuadroak eragin handia izan du berarengan.

## Biografia

Lehen ikasketak Mungiako Lauaxeta Institutuan egin ondoren, goi mailako instalazio elektrikoetako ikasketak egin zituen Mungian eta goi mailako diseinua eta eredu ikasketak Barakaldon.
Mungiarra da jatorriz, zenbait urtez Gernikan bizi ondoren jaioterrira itzuli da. Aita Mungiakoa du, euskalduna, eta ama kanpokoa. Gaztelania du ama hizkuntza, eta gaztelaniaz ikasi du beti. Aitaren familiakoek euskaraz egiten zuten, baina Mungian zegoen giroagaz gaztelaniara jotzen zuten. Gernikan bizitzera aldetu zenetik harreman gehiago dauka euskararekin. 2020ko Euskaraldian Belarriprest izan zen. Maitaneren esanetan:
   Belarriprest berbak erabat deskribatzen nau.

## Margolari ibilbidea

Maitanek bere bizitza marrazten du. Izan ere, bere inspirazio iturri nagusiak egiten duena eta sentitzen duena dira. Horrela, eguneroko pasarteak eta sentimenduak nola irudikatu bilatuz, bere buruaren irudikapena den pertsonaia bat sortu zuen. Pertsonaia hori, artistak zuri-beltzean eta egoera ugaritan irudikatzen duena, Maitaneren sorkuntzako protagonista nagusietako bat bilakatu da.
   Nire pertsonaia, Maitane eta bere mundua, gure errutinan gure arrakasta da, nire burua adierazteko modua, nire bizitza, nire ametsak, nire sentimenduak… begiratzen dudan lekura marrazki oso bat ikusten dut… nire bizitza marrazten dut.
Arteak aipatzen duenaren inguruko erreferentzia Picassoren Gernika da Maitanerentzat, bere bizitzako lehen baliabideetako bat da, amaren josketa gelan horixe ikusten hazi zelako. Eta bere amets handietako bat Picassoren artelana Gernikan ikusi ahal izatea da, haren azken portua dela uste baitu.
Hainbat herri ekimenetako ilustrazioak egin ditu, besteak beste, Etxerat Euskal preso eta iheslari politikoen senideen kinkea.

## Erakusketak

* 2021ean Lorak izeneko erakusketa jarri zuen Gernika-Lumoko Astran. Lobek bultzatutako ekimena. Lorak, Maitaneren olerkiaren irudikapena, sustrairik gabe, loturarik gabe, betierekoa, Beltz eta zurien artean.
* Gernika-Lumoko Kultur Etxe-n Urdaibaiko beste artista batzuekin batera.
* 2024ko martxoaren 1an Durangaldeko Emakumeen Erretratuak erakusketa ireki zen Durangoko Arte eta Historia Museoan.

## Argitalpenak
### Liburuak

* Azken bidaia (Zorrotz, 2022).
* Bihotzen taupadak (Zorrotz, 2023)

## Iruditegia

Wikipediako hainbat biografia txukundu ditu bere ilustrazioekin. Hona hemen zenbaitzuk:
* Julie Adrianne Karrikaburu
* Julia Klaudia Gabilondo
* Pilar Claver
* Maria Malla
* Dioni Ardanza
* Alex Txikon
* Rigoberta Menchú
* Maialen Lujanbio (2022)
* Izaro Andres
* Christina Ricci
* Bizenta Mogel
* Maddalen Iriarte

## Erreferentziak

* ↑ «Argia bilaketa: fabrika» Argia (Noiz kontsultatua: 2021-06-23).
* ↑ «Zer egin genuen galdetzen digutenean, zer erantzun izateko -» Aiaraldea.eus (Noiz kontsultatua: 2021-06-23).
* ↑ Etxea, Ecuador. (2017-02-10). «Charla: “Terminemos con esta barbarie. Jarriller@ muévete!”» Ecuador Etxea (Noiz kontsultatua: 2021-06-23).
* ↑ «Gernika se prepara para desplegar el cielo de Berlín sobre la villa el Día de la Paz» El Correo 2019-09-03 (Noiz kontsultatua: 2021-06-23).
* ↑ Noticias, Diario de. «Gernika eta Berlinen arteko zeru trukaketa, “udaberrirako”» www.noticiasdenavarra.com (Noiz kontsultatua: 2021-06-23).
* ↑ «Gernika Gogoratuz: Noticias y actualidad» Gernika Gogoratuz 2019-08-28 (Noiz kontsultatua: 2021-06-23).
* ↑ Deia. «‘Guernica, el cuadro que cambió mi vida’, esta noche en ETB-2» www.deia.eus (Noiz kontsultatua: 2021-06-23).
* ↑ «Maitane Azurmendi: "Belarriprest berbak erabat deskribatzen nau" - Lea-Artibai eta Mutrikuko Hitza» Lea-Artibai eta Mutrikuko Hitza 2020-12-03 (Noiz kontsultatua: 2021-06-23).
* ↑ «Maitane Azurmendi» Emartistak 2000-2020 2021-03-18 (Noiz kontsultatua: 2021-10-21).
* ↑ «Azurmendi: 'Es tal mi pasión por el 'Guernica' que lo utilizo para todo'» EITB (Noiz kontsultatua: 2024-02-29).
* ↑ «Maitane Azurmendiren kultur gomendioak» Noticias de Gipuzkoa 2023-11-17 (Noiz kontsultatua: 2024-02-29).
* ↑ «"El 'Guernica' de Picasso debería estar en Gernika para cerrar el círculo"» Radio Popular de Bilbao (Noiz kontsultatua: 2024-02-29).
* ↑ www.izt.eus, IZT Informatika zerbitzuak-. «Obras de la dibujante Maitane Azurmendi para las promociones Kinkea de 2023» www.etxerat.eus (Noiz kontsultatua: 2024-02-29).
* ↑ «Lore bizi, basati eta askeak» Busturialdeko Hitza 2021-05-13 (Noiz kontsultatua: 2021-06-23).
* ↑ DURANGON. (2024-02-29). «Retratos de 15 mujeres ‘olvidadas’» durangon.com (Noiz kontsultatua: 2024-02-29).
* ↑ Legorburu, Javier García. (2024-03-01). «Reivindicar a las mujeres 'olvidadas'» El Correo (Noiz kontsultatua: 2024-03-03).
* ↑ Mugalari. (2024-03-04). «Maitane Azurmendi aporta 15 retratos a una expo en el Museo y a 'Wikiemakumeok'» MugaKultura (Noiz kontsultatua: 2024-03-04).
* ↑ «Maitane Azurmendi: 'Erakusketako emakume askoren istorioak sinistuezinak dira'» bizkaie.biz (Noiz kontsultatua: 2024-03-12).
* ↑ «AZKEN BIDAIA» Zorrotz (Noiz kontsultatua: 2022-12-29).
* ↑ «Azken bidaia (El último viaje ) de Maitane Azurmendi» Fundación Museo de la Paz de Gernika (Noiz kontsultatua: 2024-02-29).
* ↑ «BIHOTZEN TAUPADAK» Zorrotz (Noiz kontsultatua: 2024-02-29).

## Kanpo estekak

* Maitane Azurmendi, Instagram
* Maitane Azurmendi, Twitter
* Taliban jatorra euskal marraskilarien begietatik, Berria 2021.02.15
* Istoriak irudien bidez kontatzen ditut; oso hizkuntza unibertsala da Berria, 2024.03.05
* Datuak: Q107325374
* Multimedia: Maitane Azurmendi / Q107325374